ufal/npfl147 huggingface dataset:
# Fylkesvei 2296
Fylkesvei 2296 går mellom Løken og Hovland i Lunner kommune.
Frem til 2019 hadde veien betegnelsen fylkesvei 20 (Oppland).

## Kommuner og knutepunkter
Lunner


Kapellvegen 

| \| Fv1606Fylkesvei 1606 Oppdalslinna fra Løken til Fv2300Fylkesvei 2300 Roa \| \| Fv1606Fylkesvei 1606 Oppdalslinna mot 120Fylkesvei 120 Maura i Nannestad \| |
| Fv1606Fylkesvei 1606 Oppdalslinna fra Løken til Fv2300Fylkesvei 2300 Roa                                                                                      |
| Fv1606Fylkesvei 1606 Oppdalslinna mot 120Fylkesvei 120 Maura i Nannestad                                                                                      |

| Fv1606Fylkesvei 1606 Oppdalslinna fra Løken til Fv2300Fylkesvei 2300 Roa |
| Fv1606Fylkesvei 1606 Oppdalslinna mot 120Fylkesvei 120 Maura i Nannestad |

| \| Kv Brovollvegen fra Brattlia til Orhagan (1,1 km) \| |
| Kv Brovollvegen fra Brattlia til Orhagan (1,1 km)       |

| Kv Brovollvegen fra Brattlia til Orhagan (1,1 km) |

Haakenstadlinna 

| \| Fv2300Fylkesvei 2300 Hadelandsvegen fra Hovland til Riksvei 4 Stryken \| \| Fv2300Fylkesvei 2300 Hadelandsvegen mot Europavei 16 Riksvei 4 Sand \| |
| Fv2300Fylkesvei 2300 Hadelandsvegen fra Hovland til Riksvei 4 Stryken                                                                                 |
| Fv2300Fylkesvei 2300 Hadelandsvegen mot Europavei 16 Riksvei 4 Sand                                                                                   |

| Fv2300Fylkesvei 2300 Hadelandsvegen fra Hovland til Riksvei 4 Stryken |
| Fv2300Fylkesvei 2300 Hadelandsvegen mot Europavei 16 Riksvei 4 Sand   |

| \| Fv2300Fylkesvei 2300 Hadelandsvegen fra Hovland til Riksvei 4 Stryken \| \| Fv2300Fylkesvei 2300 Hadelandsvegen mot Europavei 16 Riksvei 4 Sand \| |
| Fv2300Fylkesvei 2300 Hadelandsvegen fra Hovland til Riksvei 4 Stryken                                                                                 |
| Fv2300Fylkesvei 2300 Hadelandsvegen mot Europavei 16 Riksvei 4 Sand                                                                                   |

| Fv2300Fylkesvei 2300 Hadelandsvegen fra Hovland til Riksvei 4 Stryken |
| Fv2300Fylkesvei 2300 Hadelandsvegen mot Europavei 16 Riksvei 4 Sand   |
# Edvard Hagerup
Edvard Eilersen Hagerup (født 9. september 1781 i Kristiansand, død 29. mars 1853 i Bergen) var en norsk jurist, stortingsmann og amtmann.
Hagerup ble valgt til Stortinget fra Bergen i 1814, 1824 og 1827. Han var president i Lagtinget 1827–1828.
Hagerup var amtmann i Nordre Bergenhus amt fra 1822, i Søndre Bergenhus amt fra 1831 og stiftamtmann i Bergen fra 1834 til 1852. Stiftsgården i Bergen har fått navnet etter Hagerup. Han eide huset fra 1809 til 1853 og mye av dets nåværende interiører stammer fra hans periode som eier. I 1849 ble han tildelt storkors av St. Olavs Orden.
Han var sønn av biskop Eiler Hagerup d.y., svigersønn til Herman Didrich Janson og bestefar til ekteparet Nina og Edvard Grieg og til Antonie Hagerup. Han var elev ved Bergen katedralskole.
# Justin Barnes
Justin Barnes (født 1991) er en canadisk seiler.
Han representerte Canada under Sommer-OL 2024 i Paris, der han ble nummer 17 i 49er.
# Sucupira
Sucupira er en kommune i delstaten Tocantins i nordregionen av Brasil.
# Domnarvets GoIF
Domnarvets GoIF (stiftet i 1906) er en svensk idrettsforening som først og fremst driver med idrettene orientering, langrenn og skiorientering. Klubben har sitt utspring i Borlänge.
Klubbens farger er blå, hvit og gul.
Orienteringsgruppen har hatt stor suksess på kvinnesiden og har hatt flere løpere i stallen som har hevdet seg internasjonalt.

## Meritter
Tiomila, damer (4) :
- 2000, 2005, 2013, 2015

Venla (Jukola) (3) :
- 2008, 2011, 2015


## Kjente løpere
- Dana Safka Brožková
- Lena Eliasson
- Karolina A. Højsgaard
- Emma Johansson


## Kjente tidligere løpere
- Arja Hannus
- Eva Jurenikova
# One of the Finest
One of the Finest er en amerikansk stumfilm fra 1919, regissert av Harry Beaumont.

## Skuespillere
- Tom Moore som Larry Hayes
- Seena Owen som Frances Hudson
- Peaches Jackson som Mary Jane
- Mollie McConnell som Mrs. Hayes
- Mary Warren som Nellie Andrews
- Hallam Cooley som Teddy
- Eddie Sturgis som Gus Andrews
- Frederick Vroom som Robert Fulton Hudson
- Adelaide Elliot som Mrs. Hudson
# Madelen Haaheim Sveinungsen
Madelen Haaheim Sveinungsen (23. mai 2002) er en norsk friidrettsutøver som representerer Sørild FIK. Hun konkurrerer i sprintløp og hoppøvelser, og fikk bronse i høydehopp under NM i friidrett innendørs 2020.

## Idrettskarriere

### 2018
Haaheim Sveinungsen vant høydehopp og fikk sølv i lengdehopp i J16-klassen under UM innendørs 2018. Utendørs fikk hun sølv i høydehopp i U20-klassen under Junior-NM i friidrett 2018, og hun vant høydehopp under Ungdomsmesterskapet i friidrett 2018 med ny personlig rekord på 1,73 meter.

### 2019
Under Junior-NM i friidrett 2019 kom hun på fjerdeplass i høydehopp, og hun vant høydehopp i J17-klassen under Ungdomsmesterskapet i friidrett 2019.

### 2020
I februar 2020 deltok hun i NM i friidrett innendørs 2020, og fikk der bronse i høydehopp, bak Tonje Angelsen og Katarina Mögenburg. Dette var hennes første NM-medalje på seniornivå. Hun vant høydehopp under UM innendørs 2020.
Utendørs vant hun høydehopp i U20-klassen under Junior-NM i friidrett 2020, der hun forbedret sin personlige rekord til 1,78 meter. Under NM i friidrett 2020 kom hun på delt femteplass i høydehopp, sammen med Telma Eid.
# Russlands føderale forsamling
Russlands føderale forsamling er Russlands nasjonalforsamling bestående av to kamre.
- Føderasjonsrådet (overhus) med 170 representanter, to fra hver av Russlands føderasjonssubjekter
- Statsdumaen (underhus) med 450 representanter.

Begge kamre i nasjonalforsamlingen har tilhold i Moskva, men ikke i samme bygning.
# Lophostethus
Lophostethus er en slekt av sommerfugler som tilhører familien svermere (Sphingidae).

## Utseende
Store til meget store (vingespenn opptil 150 millimeter), lysbrune svermere. Forvingen har taggete ytterkant, i midten med et bredt, mørkt tverrbånd som smalner mot bakkanten, noen ganger når det ikke bakkanten og danner en trekantet flekk. På tverrbåndet sitter en eller to små, hvite flekker, den største av disse er mer eller mindre T-formet. Det er også et mørkt felt omtrent midt på ytterkanten. Bakvingen er lysbrun.
De grønne larvene er uvanlige ved at de har mange lange, svarte "pigger" (egentlig kjøttfulle utvekster som "piggen" på bakkroppen) stredt over hele kroppen - dette er ganske sjelden hos svermere.

## Levevis
Larvene kan leve på mange ulike busker og trær, blant andre i morbærfamilien og kattostfamilien.

## Utbredelse
Slekten er utbredt i Afrika, L. dumolinii over store deler av kontinentet inkludert Madagaskar, L. negus bare i høylandet i Etiopia.

## Systematisk inndeling
- Ordenen sommerfugler, Lepidoptera Linnaeus, 1758
  - Gruppen Glossata
    - Gruppen Coelolepida
      - Gruppen Myoglossata
        - Gruppen Neolepidoptera
          - Gruppen Heteroneura
            - Gruppen Eulepidoptera
              - Gruppen Ditrysia
                - Gruppen Apoditrysia
                  - Gruppen storsommerfugler, Macrolepidoptera
                    - Overfamilien spinnere (i vid forstand), Bombycoidea
                      - Familien svermere, Sphingidae
                        - Underfamilien Smerinthinae
                          - Slektsgruppen Smerinthini
                            - Slekten Lophostethus Butler, 1876
                              - Lophostethus dumolinii (Angas, 1849)
                              - Lophostethus negus Jordan, 1926
# Bill Burr
William Frederick Burr (født 10. juni 1968) er en amerikansk stand-up-komiker, skuespiller og podcaster. Han skapte og spilte i Netflix' animerte situasjonskomedie F Is for Family (2015–nåværende), Patrick Kuby i AMC-krimdramaserien Breaking Bad (2008–2013), og Migs Mayfeld i Star Wars-TV-serien The Mandalorian (2019–nåværende). Han er medskaper av All Things Comedy-nettverket og har vært programleder for komediepodcasten Monday Morning Podcast siden mai 2007.
Hans stand-up-komedie-spesial Paper Tiger mottok en nominasjon for beste komediealbum på den 63. årlige Grammy Awards.
# Aart Brederode
Aart Brederode (1942–2020) var en nederlandsk landhockeyspiller.
Han representerte Nederland under Sommer-OL 1968 i Mexico by, hvor laget hans ble nummer 5.
# Katharine Carl
Katharine Augusta Carl (født 17. februar 1865 i New Orleans i USA, død 7. desember 1938 i New York) (også skrevet Katherine Carl) var en amerikansk maler og forfatter som tilbragte ni måneder i Kina i 1903 og malte portretter av enkekeiserinne Cixi.
Etter hjemkomsten til USA publiserte hun en mok om sine opplevelser: With the Empress Dowager.

## Liv og virke

### Bakgrunn
Katharine Augusta Carl var datter av Francis Augustus Carl og Mary Breadon Carl. Hun hadde en bror ved navn Francis A. Carl.
Hun tok graden Master of Arts fra Tennessee State Female College i 1882. Hun studerte kunst under Gustave-Claude-Etienne Courtois og William-Adolphe Bouguereau i Paris, og utstilte så sine arbeider på salongene i Paris.

### Reise til Kina
Carl fikk sommeren 1903 i oppdrag å male et portrett av enkekeiserinne Cixi for den kinesiske delen av Louisiana Purchase Exposition, en utstilling i St. Louis i 1904. Hun tilbragte i alt ni måneder i Kina og malte fire portretter av Cixi. Carl tegnet, da og etterpå, en rekke skisser av livet i palassene. Hun var den eneste utlending som bodde inne i det kinesiske hoffområde under dets senere år, skrev hun i sin bok som ble utgitt i 1906.
Carl var søster av Francis A. Carl, som arbeidet for Robert Hart ved Det kinesiske maritime tollvesen. Hun dediserte sin bok til Hart. Mens hun var i Beijing ble hun venn med Sarah Pike Conger, hustru til den amerikanske minister Edwin H. Conger og en beundrer av enkekeiserinnen.

### Med enkekeiserinnen
Carls bok With the Empress Dowager gir et unikt og tett innblikk i enkekeiserinnens personlighet og virke.[trenger referanse] En av grunnene til at boken ble til, fremgår av forordet: «After I returned to America, I was constantly seeing in the newspapers (and hearing of) statements ascribed to me which I never made.» Disse falske påstandene var for det meste i Cixis disfavør, og Carl ikke bare avsannet at hun hadde sagt noe slikt, men gjorde sitt beste for å vise at Cixi var helt annerledes enn det negative bilde som var i ferd med å festne seg.

## Boken
- With the Empress Dowager of China by Katharine Augusta Carl, Kessinger Publishing, ISBN 1-4179-1701-6.
- With the Empress dowager (1905)
- Også i Library of Congress (Full version, publicly available PDF) http://ia600605.us.archive.org/14/items/withempressdowag00carl/withempressdowag00carl.pdf%5Bdød+lenke%5D
# Shepperton
Må ikke forveksles med Shepparton i Victoria i Australia.
Shepperton er en liten by eller forstad i distriktet Spelthorne i grevskapet Surrey, England. Byen er lokalisert 24 km sørvest for Charing Cross i London, grenses av Themsen i sør og deles i to av motorveien M3. Byen ligger i samme avstand fra byene Chertsey i Surrey, og Sunbury-on-Thames i Middlesex. I henhold til folketellingen i 2011 har byen en befolkning på 9 753 innbyggere.

## Beskrivelse
Navnet kommer fra Shepherds Town, «Sauegjeterbyen». Shepperton er omtalt i et dokument fra 959 og nevnes også i Domesday Book i 1086 som jordbrukslandsby. Tidlig på 1800-tallet var det flere forfattere og poeter som bodde i byen, blant annet H. Rider Haggard, Thomas Love Peacock, George Meredith, og Percy Bysshe Shelley. Themsen ble malt ved Walton-broen i 1754 av Canaletto og i 1805 av J.M.W. Turner.
Den eldste delen er området rundt Church Square. Byen har senere vokst nordover, da det ble anlagt en jernbanestatsjon omkring halvannen kilometer nord for sentrum. Det er togforbindelse til Waterloostasjonen i London.
Shepperton Studios, et av Englands viktigste filmstudioer, ligger i byen. Forfatteren James Graham Ballard bodde der, og H.G. Wells nevner byen i boken Klodenes kamp, der den blir ødelagt av marsboere.
Shepperton har ligget i det historiske grevskapet Middlesex fram til 1965. Da Stor-London ble en egen region i 1965 ble det meste av Middlesex en del av den, men Shepperton ble overført til Surrey.
# Svein Inge Strugstad
Svein Inge Strugstad (født 21. mai 1959, død 29. mai 2011) var en norsk dommer og starter i internasjonale og nasjonale mesterskap i hurtigløp på skøyter.

## Som starter og overdommer
Innen skøytesporten (hurtigløp) var han starter i et OL (1994 på Hamar) og flere internasjonale mesterskap. Hans debut som internasjonal starter var under Sprint-VM 1984 i Trondheim. I tillegg hadde han flere verdenscupoppgaver som starter. I Norge ble det mange Norgesmesterskap og norgescuper som starter. I sesongen 1995/96 ble han autorisert som overdommer på nivå 4, og ved Sprint-NM 2005 for kvinner var han mesterskapsoverdommer for første gang.

## Idrettsadministrator/leder

### International Skating Union– ISU
- 1991/92–2002/03: Foreleser/kursholder for ISUs starterkurs-utdanning.
- Var medlem av ISUs tekniske komite i flere år.


### Norges Skøyteforbund– NSF
Strugstad ble valgt inn i Norges skøyteforbunds styre i 2000/01 og var der til 2002/03 som leder av teknisk hurtigløp (TH) i NSF. I perioden 1995/96–2000/01 var han leder av dommerutvalget hurtigløp (DUH), hvor han i 1990/91–1994/95 var medlem av DUH.

### Leinstrand ILog Sør-Trøndelag skøytekrets
Han var en sentral person i utdanningen av startere og overdommere for skøytekretsen.
Under 125-årsmarkeringen av Leinstrand IL ble han utnevnt til æresmedlem av klubben for sin lange og store innsats i skøytemiljøet.

## Personlig
Strugstad døde søndag 29. mai 2011 etter en lengre kreftsykdom.
# Albondocani
Albondocani er tittelen på et romanprosjekt som den danske forfatteren Karen Blixen aldri gjennomførte. 
Kapitlene kan leses hver for seg og er tatt med som selvstendige fortellinger i Siste Fortellinger fra 1958.
Karen Blixens sekretær, Clara Selborn, har blant annet skrevet følgende om Karen Blixens arbeid med Albondocani:

I disse arbejdsmæssigt ødelagte måneder (i hele første halvdel af 1954) var det som om Albondocani, der var kommet godt i gang med Kardinalens tredje historie og Kappen, Nattevandring og Om hemmeligheder og om himlen – dyrt købte gennem personlige erfaringer – havde fået en dræbende substans hældt ned omkring sin rod og i virkeligheden næsten gik ud. Trods den vrimmel af ideer der eksisterede til den, skød den kun to ganske små nye skud efter Kardinalens første historie. Da den begyndte at live op igen med Second Meeting, syv-otte år senere, var det blevet for sent.
 – Clara Selborn, Karen Blixens sekretær og litterære eksekutor



## Foreløpige kapitler
- Kardinalens første historie
- Kappen
- Nattevandring
- Om hemmeligheder og om himlen
- To gamle herrers historier
- Kardinalens tredje historie
- Det ubeskrevne blad
# Fergehallen
Fergehallen i Damsgårdsveien 221 på Laksevåg ble bygget i 1937 som publikumsterminal og administrasjonsbygning for Laksevåg Kommunale Ferge- og Rutebilselskap. Bygget  var opprinnelig prosjektert som fergehall, forretningsbygg, kontorlokale og verksted. I dag er Fergehallen det siste landemerke som vitner om den historiske forbindelseslinjen med ferger som en gang gikk over Puddefjorden mellom Bergen og Laksevåg. 

## Historie
Fergehallen hadde en sentral funksjon for Laksevåg, og var fra 1937 til 1960 terminal for Laksevågfergen, forbindelsen mellom Laksevåg og Nøstet i Bergen. Initiativ til fergedrift for å frakte verftsarbeidere til og fra arbeid, ved etableringen av AS Laxevaag Dampfergeselskab i 1885. 

#### Laksevåg kommunale ferge- og rutebilselskap
Laksevåg sogn overtok alle aksjene i Laxevaag Dampfærgeselskap AS i 1914, og selskapet byttet da navn til Laksevåg kommunale fergeselskap. I 1925 overtok fergeselskapet en bussrute mellom Bergen og Laksevåg som ble startet i 1923 av det private selskapet AS Rutebiltrafikk. Samme år (1925) ble det også opprettet en ny rute mellom Laksevåg og Nygård. Som følge av at selskapet begynte med rutebiltrafikk endret det navn til Laksevåg kommunale ferge- og rutebilselskap. Senere kom det bussruter fra Laksevåg til Fyllingsdalen, Gravdal og Lyngbø, og fra Damsgård til Sælen via Kronegården, og i 1930 oppstod det samarbeid med Bergen Sporvei om bussrute mellom Damsgårdsallmenningen og Torgallmenningen via Solheimsviken. I 1937 hadde selskapet 70 ansatte, 10 busser i drift, og transporterte 3,5 millioner passasjerer i året med ferge og buss.
Fergedriften var tett knyttet til verftsvirksomheten ved BMV Laksevåg som ligger rett nord for Fergehallen. Trafikkgrunnlaget for fergene ble betydelig redusert etter at Puddefjordsbroen stod ferdig i 1956.

#### Fergehallen i nyere tid
Fergehallen blir brukt i en del kulturelle sammenhenger på Laksevåg. En stor del av de årlige Damsgårdsdagene foregår på plassen og i "rundingen" foran Fergehallen, og dette er også målområde for det årlige kassebilløpet som foregår under Damsgårdsdagene. 
Området foran Fergehallen har vært brukt som oppstillingsplass for Laksevåg Bueskyttere i mer enn 100 år. "Rundingen" ved Fergehallen har også blitt brukt som sted for midlertidig utendørs minibibliotek. 
Siden 1996 har Fergehallen vært base for Laksevåg Røde Kors og fra 2022 også redningsbåten Røde Kors-båten Bjørgvin. Det er i dag også en småbåthavn på utsiden av Fergehallen.
Fergehallen har blitt nevnt som stoppested for ny båtrute eller såkalt "blå bybane" på Puddefjorden, for å styrke autentisitetsverdi og bruksverdi, og fordi at dette vil ha positiv påvirkning for både Fergehallen og fjordlandskapet som kulturminne.

## Arkitektur
Fergehallen er tegnet av arkitekt Ole Olsen, og er bygget i nærmest rendyrket funksjonalisme, med enkle geometriske former. Byggets horisontale preg brytes av et lite tårnoppbygg som er asymmetrisk plassert på bygningskroppen. Bygningen har høy antikvarisk og arkitektonisk verneverdi, samt historieformidlende verdi som et godt bevart eksempel på en epoke i Bergens nære samferdselshistorie.
# Sikatuna (Bohol)
Sikatuna (Bayan ng Sikatuna) er en kommune på Filippinene. Kommunen ligger i landsdelen Visayas, og tilhører provinsen Bohol. 

## Barangayer
Kommunen er inndelt i 10 barangayer.
| - Abucay Norte - Abucay Sur - Badiang - Bahaybahay | - Cambuac Norte - Cambuac Sur - Canagong | - Libjo - Poblacion I - Poblacion II |
# Yao Lee
Yao Lee (kinesisk: 姚莉, pinyin: Yáo Lì, født 姚秀雲 Yáo Xiùyún, født 19. juli 1922 i Shanghai i Kina, død 19. juli 2019 i Hongkong), også kjent som Yiu Lei og Miss Hue Lee, var en kinesisk sangerinne fra 1930- til 1970-årene og søster til Yao Min.  I 1940-årene ble hun en av de syv store sangstjerner.
Hun begynte å opptre på radio i Shanghai 13 år gammel, og fikk platekontrakt med et studio i Hongkong. Etter den kommunistiske maktovertagelse i 1949 ble hennes type populærmusikk ansett som suspekt i Folkerepublikken Kina og Yao flyktet til Hongkong i 1950 og fortsatte sin sangerkarriere der. Det ble laget over 400 grammofoninnspillinger med henne.
Hun døde den 19. juli 2019, 96 år gammel.
# Djevelmakt
Djevelmakt er et musikkalbum fra det norske Black Metal-bandet Kampfar utgitt i januar 2014 på Indie Recordings.

## Sporliste
1. Mylder
2. Kujon
3. Blod, Eder og Galle
4. Swarm Norvegicus
5. Fortapelse
6. De Dødes Fane
7. Svarte Sjelers Salme
8. Our Hounds, Our Legion
# Pridonius
Pridonius er en slekt av biller som hører til familien kortvinger (Staphylinidae).

## Utseende
Nokså store (ca. 15 millimeter), avlange, svarte kortvinger. Hodet er rundet med nokså små fasettøyne. Pronotum er firkantet, noe bredere enn langt, avrundet bak. Dekkvingene er jevnbrede, omtrent så lange som pronotum. Bakkroppen er avsmalnende bakover.

## Utbredelse
Slekten er utbredt i Sør-Amerika (Ecuador).

## Systematisk inndeling
Slekten har ofte vært plassert som en underslekt av Quedius, men plasseres nå i en annen understamme.
- Ordenen biller, Coleoptera
  - Underordenen Polyphaga
    - Overfamilien åtsel- og rovbiller, Staphylinoidea
      - Familien kortvinger (Staphylinidae) Latreille, 1802
        - Underfamilien storkortvinger, Staphylininae Latreille, 1802
          - Stammen Staphylinini Latreille, 1802
            - Understammen Philonthina
              - Slekten Pridonius Blackwelder, 1952[2]
                - Pridonius iheringi (Bernhauer, 1907)
                - Pridonius penetrans (Silvestri, 1946)
                - Pridonius sparsiventris (Bernhauer, 1917)
# Mount Brown (Antarktis)
Mount Brown er et langstrekt, pyramideformet fjell som ligger om lag 296 km øst for Vestfold Hills og 185 km sør-sørvest for Kapp Penck i Princess Elizabeth Land i Antarktis. Fjellet er av vulkansk opprinnelse, ligger 1 962 meter over havet og stikker opp like over den østantarktiske innlandsisen. Det ble skissert fra flyfoto tatt under den amerikanske marinens Operasjon Highjump i 1946−47. Mount Brown fikk sitt navn av Advisory Committee on Antarctic Names (US-ACAN) i 1955 etter løytnant Eduardo P. Brown i den amerikanske marinen, som var fotografisk offiser for den vestlige gruppen under operasjonen.
# Truro
Truro er verdslig sogn og administrasjonsby i det seremonielle grevskapet Cornwall i England, og eneste større by (det vil si eneste med status som city) i grevskapet. Den var også administrasjonssenter for distriktet Carrick. I 2011 var det 18 766 innbyggere i byen. Det er den byen i Storbritannia som ligger lengst sør. Folk fra Truro kalles truroianere.
Truro vokste fram som et handelssenter fra sin havn og deretter som en gruveby for utvinningen av tinn. Trurokatedralen sto ferdig i 1910. Steder av interesse er det kongelige Cornwallmuseet, Hall for Cornwall som med sitt stor auditorium med plass til 925 publikummere setter opp operaer, balletter, musikaler og annen underholdning, og Cornwalls høyesterett.

## Toponymi
Opprinnelsen til stedsnavnet Truro (kornisk: Truru) er omdiskutert, men det kan være avledet fra kornisk tri-veru i betydningen «tre elver», men referanseverk som Oxford Dictionary of English Place Names avviser denne teorien. Forste stavelse, tru, kan bety «tre» (som tallet 3), skjønt det er tvilsomt. En ekspert på korniske stedsnavn, Oliver Padel, strakte seg i sin bok A Popular Dictionary of Cornish Place-names (1988) at teorien "«tre elver» til å si at det er «mulig». Alternativt kan navnet være avledet fra *tre-uro, eller lignende, det vil si en bosetning ved elven *uro.
# She Stoops to Conquer
She Stoops to Conquer er en amerikansk stumfilm fra 1910.

## Handling
Historien tar for seg kjærlighetsforholdet til to unge mennesker, hvis foreldre begge er engstelige for at barna deres skal gifte seg. Unge Marlow blir sendt av sin far for å frigjøre datteren til sin tidligere kamerat, Mr. Hardcastle. Marlow har tilbrakt svært lite tid i selskap med kvinner, og er derfor alt for sjenert og nervøs i deres nærvær. Han aksepterer derfor farens ordre motvillig og akkompagnert av sin venn, unge Hastings, rir de ut for å møte hans fremtidige brud.
På veien møter de reisende også Hardcastles ste-sønn, Tony Lumpkin - som, på grunn av hevn etter en straff ste-faren hans tidligere hadde påført ham - leder Marlow og vennen til Hardcastle-herskapshuset, og påstår at dette er et kjempefint vertshus hvor de vil bli veldig godt behandlet.
I mellomtiden gjøres det samtidig store forberedelser i Hardcastle-hjemmet, i forkant av mottakelsen av sønnen til Hardcastles gamle venn. Men den unge Marlow tror først at Hardcastle bare er innehaveren av vertshuset, og behandler han lite høflig og beordrer ham rundt etter sitt eget forgodtbefinnede - til den eldre mannens store fortvilelse. Marlow blir også veldig raskt forelsket i Hardcastles attraktive datter.

## Skuespillere
- Anna Rosemond
- Frank H. Crane
# Lars Ragnar Manengen
Lars Ragnar Manengen (født 9. juni 1981) er en norsk terrengsyklist. Han er Norgesmester i maraton 2010, 2011, og 2012. Han har vært på pallen i eliteklassen i Birkebeinerrittet flere ganger. I 2012 vant han for første gang Birkebeinerrittet foran lagkameratene Martin Olsen og Truls Engen Korsæth.

## Meritter
2010
 Norgesmester maraton
2011
 Norgesmester maraton
2012
 Norgesmester maraton
2012
 Vinner av Birkebeinerrittet
# Siarhej Palitsevitsj
Syarhey Palitsevich, belarusisk Сяргей Эдуардавіч Паліцевіч - Siarhjej Eduardavitsj Palitsevitsj (født 1990) er en belarusisk fotballspiller som spiller for fotballklubben Dinamo Minsk.
Under Sommer-OL 2012 i London deltok han for landet sitt der laget hans ble utslått i kvartfinalen.
# PayPal
PayPal er en digital, global betalingstjeneste for å betale, handle eller gi pengebidrag.
PayPal ble grunnlagt i 1998 av Max Levchin og Peter Thiel under navnet Confinity, seinere omdøpt til PayPal og kjøpt av eBay i oktober 2002.  Hovedkvarteret er i Palo Alto i California. 
PayPal hadde ved inngangen til 2024 over 30 000 ansatte og 428 millioner brukere, og var dermed det sjette største fintech-selskapet i verden bak Visa, Mastercard, Tencent, Ant Financial og Intuit. PayPals største marked er USA hvor de har 249 millioner brukere.
# Tveithaug
Tveithaug er en gård på vestsiden av Glomma ved Årnes i Nes kommune på Romerike. Gården ble sannsynligvis ryddet en gang mellom år 500 og 700.  Gjennom sen middelalder var det kirken som eide Tveithaug. Slekten som i dag eier Tveithaug kom dit for om lag 250 år siden.[trenger referanse]
# Carl Clauberg
Carl Clauberg (født 28. september 1898 i Wupperhof, død 9. august 1957 i Kiel) var en tysk SS-lege som under andre verdenskrig utførte forsøk på mennesker i den beryktede blokk 10 i Auschwitz. Han var utdannet gynekolog, men drev også som allmennlege.  
Clauberg ble dømt til 25 års fengsel i Sovjet for krigsforbrytelser, men ble løslatt i 1955 i et fangeutvekslingsprogram og blr sendt tilbake til Tyskland.  

## Liv og virke
Clauberg deltok som soldat i infanteriet under første verdenskrig og ble tatt til fange av britene i 1917. Han utdannet seg til lege etter krigen og meldte seg inn i NSDAP i 1933. Han ble også medlem av SS hvor han hadde graden Gruppenführer.
Under krigen forsket han på en pille til SS-soldatene hvis de ønsket en rask og smertefri død, hvis de for eksempel hadde blitt tatt til fange og ikke ville røpe noe. Dette klarte han ikke med en gang, men han prøvde ut ulike steriliseringsmetoder på jødiske kvinner og menn. For kvinnene førte dette til smerter i eggstokkene og i magesekken, disse ble da tatt ut og sendt til Berlin for nærmere undersøkelse. For menn var det testiklene som ble fjernet. De som ble gitt dødspillen, led en langsom og smertefull død. Han lot også pasienter stå ved et røntgenapparat i flere minutter i strekk med strålen mot kjønnsorganene. Disse ble gasset etterpå fordi stråleskadene hemmet videre arbeid. Clauberg ble røpet da han sendte rapport om pillen til Berlin.
I 1945 ble han fanget av sovjetiske styrker og fraktet til Sovjetunionen. I 1948 ble han dømt til 25 års fengsel for krigsforbrytelser, men han ble løslatt allerede i 1955 i forbindelse med et fangeutvekslingsprogram mellom Sovjet og Vest-Tyskland. I Tyskland gjenopptok han karrieren som gynekolog, men reaksjoner fra overlevende førte til at han ble arrestert og stilt for retten på nytt i Tyskland. Han hadde på denne tiden blitt alkoholiker og snakket stolt om sine eksperimenter under krigen. Han snakket hånende om overlevende som krevde at tyske myndigheter skulle frata ham legelisensen. Clauberg døde i fengsel før rettssaken kom i gang.
# Mokenfolket
Mokenfolket er et nomadefolk som lever på øyene i Andamanhavet. Mange har bosatt seg mer eller mindre permanent på Surinøya utenfor Thailands vestkyst. Mokenfolket ble tidligere ommtalt som sjøsigøynere, selv om de ikke har noen forbindelse med de europeiske sigøynerene.

## Levesett
Mokenfolket lever i hovedsak av fiske, plukke grønnsaker og samle honning fra bier. De holder ikke styr på fødselsdager eller alder.

### Surinøya
Mokenfolket levde mer som nomader før i tiden, men mange har slått seg ned på Surinøya. 216 av dem bor der nå. De har bodd der i to generasjoner. Før levde de mye mer som et nomadefolk på grunn av sjørøvere som kidnappet dem og solgte dem som slaver i Penang i Malaysia.
På Surinøya heter alle Klathalay til etternavn. Høvdingen heter Salama Klathalay og er omkring 60 år gammel. Han arvet tittelen etter sin far.

## Religion
Mokenfolket er animister.
På fullmånedagen i april blir det arrangert en fest for åndene. De laster en båt med ris, fisk, krydder og klær. Så sendes båten ut på havet for å mette åndene.
For å kommunisere med åndene bruker de en totempåle. Pålen kan bare brukes én gang, så en ny må lages for hver gang.

## Jordskjelvet i Indiahavet 2004
Før flodbølgene andre juledag 2004 ble mokefolket sett på som problematiske for myndighetene i Thailand, men fordi de forutså flodbølgene har de fått flere rettighter og goder.
# Dungeon synth
Dungeon synth er en sjanger innen elektronisk musikk som stammer fra black metal og dark ambient. Stilen dukket opp tidlig på 1990-tallet, hovedsakelig blant medlemmer av det tidlige norske black metal miljøet. Dungeon synth beveger seg vanligvis rundt middelalder- eller fantasy-temaer.
Pionerene innen dungeon-synth hadde fått innflytelsen fra instrumental elektronisk musikk som Tangerine Dream og Klaus Schulze som påvirket artister som Mayhem, Emperor og Enslaved. Mayhems debut-EP Deathcrush (1987) åpnet til og med med den tidlige Tangerine Dream medlemmet Conrad Schnitzler sin komposisjonen «Silvester Anfang».

## Kjennetegn
Sjangeren benytter estetikk og temaer som vanligvis forbindes med black metal sammen med den typiske tunge tremolo-picking, en gitarteknikk der man spiller en og samme tone veldig raskt og jevnt, sammen med blastbeats som er en ekstrem trommeteknikk. Synth-basert instrumentasjon for å etterligne orkesterlyder, som strykere, fløyte og kor. Melankolske og mørke toner formidler ofte en følelse av mystikk eller illevarslende anelse. Man kan føle nærvær av utenomjordiske, eldgamle eller mytiske riker. Dette sammen med en harde, skrikende vokal fra black metal og komposisjoner av instrumental- eller ambientmusikk som ofte brukes som introduksjoner, mellomspill eller avslutning. Produksjonskvalitet er ofte bevist lav for å skape nostalgi for kassettbåndenes dager. Dette forekommer på en lang rekke black metal-, death metal- og heavy metal-album gjennom 1980- og 1990-tallet. Dungeon-synth blir omdiskutert sammenlignet med videospillmusikk på grunn av fantasy-påvirkninger, bruken og lagdelingen av synther, og et fokus på ambient. Imidlertid har band som Mortiis avvist at dungeon-synth har innflytelsen fra videospill-lydspor.
# Mordekai
Mordekai var ifølge Bibelen onkelen til Ester, som ble persisk dronning i tiden etter det babylonske fangenskap. Mordekai støttet henne trofast, og ble dessuten utnevnt til embedsmann i riket. Beretningen om dette står i Esters bok. Hans hebraiske navn var Bilsjan, men han foretrakk å bruke Mordekai, som er en versjon av gudenavnet Marduk.
# EM i trampoline 1983
EM i trampoline 1983 (europamesterskapet i trampoline) ble arrangert i Burgos i Spania i 1983.
Storbritannia ble beste nasjon foran Sovjetunionen og Tyskland.
# Roberta D’Agostina
Roberta D'Agostina (født 17. august 1991) er en italiensk skihopper. Hun er født i Tolmezzo, men bor i Tarvisio.
Hun debuterte i Kontinentalcupen i skihopping 19. januar 2005. Hennes beste plassering i denne cupen til nå er 7.-plass, som hun fikk i februar 2007 i Schonach.
Hun deltok i junior-VM 2007 i Tarvisio i Italia, der hun kom på 25.-plass.
I 2011 deltok hun først i junior-VM i Otepää i Finland i januar, der hun kom på 20.-plass, og i februar kom hun på 27.-plass i Ski-VM 2011 i Holmenkollen.
# Sjakk-OL 1960
Sjakk-OL 1960 (sjakkolympiaden) ble arrangert i Leipzig i Øst-Tyskland i 1960.

## Resultater
| #  | Lag             | Spillere                                                 | Poeng | MP |
| -- | --------------- | -------------------------------------------------------- | ----- | -- |
| 1  | Sovjetunionen   | Tal, Botvinnik, Keres, Korchnoi, Smyslov, Petrosian      | 34    |    |
| 2  | USA             | Fischer, Lombardy, Byrne, Bisguier, Rossolimo, Weinstein | 29    |    |
| 3  | Jugoslavia      | Gligorić, Matanović, Ivkov, Bertok, Damjanović, Vukčević | 27    |    |
| 4  | Ungarn          | Szabó, Portisch, Barcza, Bilek, Lengyel, Kluger,         | 22½   |    |
| 5  | Tsjekkoslovakia | Pachman, Filip, Fichtl, Hort, Kozma, Ujtelky             | 21½   |    |
| 6  | Bulgaria        | Bobotsov, Padevsky, Neikirch, Kolarov, Minev, Milev      | 21    |    |
| 7  | Argentina       | Najdorf, Eliskases, Wexler, Bazán, Schweber, Foguelman   | 20½   |    |
| 8  | Vest-Tyskland   | Unzicker, Schmid, Darga, Lehmann, Bialas, Pfeiffer       | 19½   |    |
| 9  | Øst-Tyskland    | Uhlmann, Pietzsch, Malich, Dittmann, Fuchs, Golz         | 19    |    |
| 10 | Nederland       | Euwe, Donner, Bouwmeester, Prins, Kramer, Langeweg       | 17    |    |
| 11 | Romania         | Ghițescu, Drimer, Radovici, Mititelu, Troianescu, Szabó  | 16½   | 7  |
| 12 | England         | Penrose, Golombek, Clarke, Haygarth, Barden, Wade        | 16½   | 4  |
# Strutsevingslekten
Strutsevingslekten (latin: Matteuccia) er slekt av bregner innenfor familien Onocleaceae, som på sin side inngår i den større, monofyletiske ordenen Polypodiales.
Strutsevingslekten har bare én art i vår del av verden. Den har muligens også en art i Asia, men denne kalles også Pentarhizidium, og kan også vise seg å tilhøre perlebregneslekten (Onoclea). Ytterligere en variant antatt å være en hybrid mellom de to strutsevingeartene.
Strutsvingene er lett kjennelige på sin høyreiste, symmetriske og opprette form, sin store høyde (inntil 170 cm), og klargrønne farge. Bladene står i en perfekt rosett, som sirkulært utstående «vifter». Bladene er fint lodne og smalner nedover. Srutsevingslekten har ulike fertile blad og vegetative blad, og dette er et kjennetegn for Onocleaceae-familien.
Kromosomtallet (x) er 39, 41 eller 42. Den over 1,5 meter høye, vertikale planten brukes som grønnsak både i Japan og det nordøstre USA.
Strutseving (Matteuccia struthiopteris) er i Norge sjelden på Vestlandet og Finnmark, men vokser ellers både langs kysten og i innlandet, men mindre i Rogaland og Agder enn på Østlandet. Den trives langs elver og bekker, flommark, beitemark, og på fuktige elvebredder og skråninger.

## Arter
- Strutsevingslekten (Matteuccia)
  - Strutseving (Matteuccia struthiopteris) (Eurasia)
  - Matteuccia orientalis = syn. Pentarhizidium orientale (Øst-Asia, Japan)
  - Mulig hybrid: Matteuccia intermedia = syn. Pentarhizidium intermedium
- Pentarhizidium
  - Pentarhizidium orientale = syn. Matteuccia orientalis
  - Pentarhizidium intermedium = syn. Matteuccia intermedia
# Vitenskapsakademiet i Stavanger
Vitenskapsakademiet i Stavanger (ViS) er et vitenskapsakademi stiftet 17. juni 2004 i Rosenkildehuset i Stavanger. Formålet er å fremme vitenskap og forståelse for vitenskapens betydning i regionen. Dette formålet vil akademiet ivareta gjennom å arrangere møter og seminarer, dele ut priser og delta i samfunnsdebatten for å fremme vitenskapelige synspunkter og perspektiver.  Akademiet ønsket å se seg selv som et vitenskapelig forum til støtte og inspirasjon for det forskningsmessige, kulturelle og internasjonale miljø som utvikler seg omkring det nye universitetet og de andre vitenskapelige institusjonene i regionen.
# Sigvard Jonsson
Bengt Sigvard Jonsson (født 27. februar 1923, død 17. desember 1969) var en svensk langrennsløper med meritter innen langløp. 
Jonsson gikk for Rossöns IK og vant Vasaloppet i 1956 på tiden 5.23.36. I 1949 hadde han tatt andreplass på femmila i Holmenkollen.
Han deltok med pallplasseringer i en rekke årganger av Flyktningerennet, herunder fire seiere i henholdsvis 1953, 1954, 1956 og 1957.
I det daglige arbeidet Jonsson i skogen, som skogsarbeider og tømmerfløter.
Jonsson, som omkom i en drukningsulykke under arbeide, har helt siden begynnelsen på 1970-tallet blitt hedret av sin lokale skiklubb i Rossön med et årlig minneløp – Sigvard Jonssons Minneslopp.
# Solberga (Stockholm)
Solberga er en bydel i bydelsområdet Älvsjö i Söderort i Stockholm, og er den delen av Älvsjö bydelsområde som er mest utbygd de siste årene.
Solberga har to ulike sentra, Kristalltorget og Klacktorget. Også deler av senteret i nabobydelen Älvsjö ligger i Solberga. De tre sentrene er forbundet av Folkparksvägen.
# Cambarellus (Pandicambarus) shufeldtii
Cambarellus shufeldtii  er en art av ferskvannskreps (familie Cambaridae, orden Reptantia) som inngår i den store gruppen av såkalte tifotkrepser. Gruppen omfatter nordlige ferskvannskreps, og det som på engelsk kalles «crayfish». Den er en av i alt 17 arter i slekten Cambarellus .
Utbredelsen er konsentrert om elver og innsjøer i Gulfstatene i USA ved Mexicogulfen, og i Mexico.

## Taksonomisk plassering
Taksonomien til storkreps er komplisert og under stadig revisjon. Det er generelt omstridt å fin-inndele organismer taksonomisk. En moderne oppdatering av systematikken gis her med basis i WoRMS-databasens systematikk fra 2017.
- Rekke: krepsdyr (Crustacea) – 67 000 arter
  - KLASSE storkreps (Malacostraca) – +25 000 arter Latreille, 1802
    - Underklasse Eumalacostraca Grobben, 1892
      - Usikker overorden Eucarida Calman, 1904
        - Orden tifotkreps (Decapoda) – 2 700 slekter, 15 000 arter Latreille, 1802
          - Underorden eggbærereker (Pleocyemata)
            - Infraorden langhalekreps, kreps og hummere (Astacidea)
              - Overfamilie ferskvannskreps Astacoidea  Latreille, 1802
                - Familie Cambaridae  Hobbs, 1942
                  - Slekt Cambarellus Ortmann, 1905
                    - Underslekt Cambarellus (Cambarellus) Ortmann, 1905
                      - Cambarellus (Cambarellus) alvarezi Villalobos, 1952
                      - Cambarellus (Cambarellus) areolatus Faxon, 1885
                      - Cambarellus (Cambarellus) chapalanus Faxon, 1898
                      - Cambarellus (Cambarellus) chihuahuae Hobbs, 1980
                      - Cambarellus (Cambarellus) montezumae de Saussure, 1857
                      - Cambarellus (Cambarellus) occidentalis Faxon, 1898
                      - Cambarellus (Cambarellus) patzcuarensis Villalobos, 1943
                      - Cambarellus (Cambarellus) prolixus Villalobos Figueroa & Hobbs, 1981
                      - Cambarellus (Cambarellus) zacapuensis Pedraza-Lara & Doadrio, 2015
                      - Cambarellus (Cambarellus) zempoalensis Villalobos, 1943

                    - Underslekt Cambarellus (Pandicambarus) Fitzpatrick, 1983
                      - Cambarellus (Pandicambarus) blacki Hobbs, 1980
                      - Cambarellus (Pandicambarus) diminutus Hobbs, 1945
                      - Cambarellus (Pandicambarus) lesliei Fitzpatrick & Laning, 1976
                      - Cambarellus (Pandicambarus) ninae Hobbs, 1950
                      - Cambarellus (Pandicambarus) puer Hobbs, 1945
                      - Cambarellus (Pandicambarus) rotatus Schuster & Kendrick, 2017
                      - Cambarellus (Pandicambarus) schmitti Hobbs, 1942
                      - Cambarellus (Pandicambarus) shufeldtii Faxon, 1884
                      - Cambarellus (Pandicambarus) texanus Albaugh & Black, 1973

                    - Underslekt Cambarellus (Dirigicambarus) Fitzpatrick, 1983 = Cambarellus (Pandicambarus) Fitzpatrick, 1983
# Dagsenter
Et dagsenter er en helseinstitusjon som mottar pasienter til opphold om dagen, mens resten av døgnet tilbringes hjemme. Tilbudet varierer etter pasientenes behov, men det grunnleggende prinsippet er at det skal hjelpe pasientene til å fungere utenfor institusjon, samtidig som de avlaster familien i en del av døgnet. Pasientene kan være eldre eller personer med utviklingshemmelser.
# LATAM Airlines
LATAM Airlines Group S.A. er et flyselskap med baser i Sør-Amerika, dannet etter at flyselskapene LAN og TAM fra hhv Chile og Brasil fusjonerte i 2012. Selskapet er et av de største flyselskapene i Sør-Amerika og flyr til 133 destinasjoner nasjonalt og internasjonalt med en flåte på 319 fly. Dette omfatter flytyper som Boeing 737, Boeing 767, Airbus A318, Airbus A319, Airbus A320 og Airbus A340. Fra 2000 til 2020 var LATAM medlem i selskapsalliansen Oneworld.

## Historie
Selskapet ble grunnlagt i 1929 under navnet «Línea Aeropostal Santiago-Arica». I 1932 forandret det navn til LAN Chile (Línea Aérea Nacional Chile). Selskapet var statlig eid frem til 1989 da selskapet ble privatisert og fikk blant annet SAS inn på eiersiden. I 2000 gikk LAN Chile inn i alliansen OneWorld. Selskapet kjøpte seg inn i LAN Peru i 2002 og etablerte samme år selskapet LAN Ecuador. LAN Chile skiftet navn til LAN Airlines i 2004. I 2005 etablerte LAN datterselskapet LAN Argentina.
# Jorge Fernández Hernández
Jorge Fernández Hernández (født 2. oktober 1987) er en cubansk friidrettsutøver som konkurrerer i diskoskast. Han representerte landet sitt under Sommer-OL 2012 i London, der han ble nummer 11 i diskoskast.
# Rudolf Burennæus
Rudolf Burennæus (ca. 1670–1708) var en dansk filolog og lærer. Han var rektor ved Bergen katedralskole fra 1704 til sin død, og en av Ludvig Holbergs lærere. Han er også kjent som latinsk dikter.

## Slekt
Han var sønn av landsdommer over Fyn og Langeland Johan Rudolf Burennæus og Cathrine Bayer. Farfaren Rudolf Burennæus var død som borgermester i Kiel. Han var fetter av geheimeråd Mathias Moth og kong Christian Vs elskerinne Sophie Amalie Moth.
Selv var han gift med Karen Edvardsdatter (død 1757), datter av hans forgjenger som konrektor i Bergen Edvard Edvardsen og Christence Schreuder.

## Liv
Etter foreldrenes død ble Burennæus fra 1684 oppdratt i huset hos en slektning, sognepresten i Dalby Matthias Thestrup. Han fikk privat undervisning, før han i 1687 ble elev ved skolen i Odense og dimittert til universitetet i 1689. Etter å ha fullført studiene i 1692 var han ett og et halvt år i Kiel, før han besøkte Wittenberg og andre utenlandske universiteter. Han vendte tilbake til Danmark i 1694.
I 1695 ble Burennæus utnevnt til konrektor ved skolen i Bergen. Etter brannen i Bergen i 1702 forlot rektoren Søren Lintrup byen. Burennæus overtok ledelsen av skolen og ble 18. oktober 1704 utnevnt til hans etterfølger. Burennæus hadde selv mistet alle sine eiendeler i brannen, men fikk økte inntekter ved at av sognekallet Hamre (Hammer) på Osterøy ble lagt til rektoratet. Burennæus lot seg ordinere til prest og utførte prestetjeneste i kallet ved høytider og enkelte andre anledninger, men ellers ble tjenesten forrettet av en lønnet kapellan.

## Virke
I ettertid er Burennæus kjent som en av Ludvig Holbergs lærere ved skolen i Bergen. Han var også en av de siste produktive latinske poetene i Norge, ved siden av Niels Stub. I 1699 fikk han trykt diktsamlingen Epigrammata sacro-profana et serio-jocosa i København. Samlingen innledes med et ærevers til en prest på Manger to hørere ved skolen i Bergen, Henrik Frimann og Hartvig Skjelderup. Diktene i samlingen er leilighetsvers til brylluper og begravelser, eller besøk av viktige personer i Bergen. Francis Bull omtaler diktene som «kvikke og velformede».
# Storrostavatnet
Storrostavatnet (nordsamisk: Rostojávri, svensk: Råstojaure) er en innsjø på grensen mellom Norge og Sverige. Den norske delen ligger i Målselv kommune i Troms. Den svenske delen, som er mange ganger større, ligger i Kiruna kommune i Lappland. Innsjøen ligger øverst i Rostadalen, helt øst i Øvre Dividal nasjonalpark. 
Vannet har to utløp med nokså lik vannføring. 55 % av vannets samlede avløp går mot vest gjennom Rostaelva som hører til Målselvvassdraget. Resten avrenner mot øst gjennom Rostoeatnu som hører til Torneälvvassdraget. Storrostavatnet ligger således på vannskillet mellom Norskehavet og Østersjøen, og innsjøen utgjør en pseudobifurkasjon.
# Aaptos glutinans
Aaptos glutinans er en art i klassen horn- og kiselsvamper av rekken svamper som er den mest primitive gruppen flercellede dyr. 

## Utbredelse
Arten er utbredt ved det nordvestre Brasil i Atlanterhavet.

## Systematisk inndeling
Klassifikasjon i forhold til WoRMS 2017.
- Rekke SVAMPER (Porifera) Grant, 1836
  - Klasse horn- og kiselsvamper (Demospongiae) Sollas, 1885
    - Underklasse Heteroscleromorpha Cárdenas, Pérez & Boury-Esnault, 2012
      - Orden Suberitida Chombard & Boury-Esnault, 1999
        - Familie Suberitidae Schmidt, 1870
          - Slekt Aaptos Gray, 1867
            - Aaptos aaptos Schmidt, 1864
            - Aaptos alphiensis Samaai & Gibbons, 2005
            - Aaptos bergmanni de Laubenfels, 1950
            - Aaptos ciliata Wilson, 1925
            - Aaptos conferta Kelly-Borges & Bergquist, 1994
            - Aaptos duchassaingi Topsent, 1889
            - Aaptos durissima Carter, 1882
            - Aaptos globosa Kelly-Borges & Bergquist, 1994
            - Aaptos glutinans Moraes, 2011
            - Aaptos hajdui Carvalho, da Silva & Pinheiro, 2013
            - Aaptos horrida Carter, 1886
            - Aaptos kanuux Lehnert, Hocevar & Stone, 2008
            - Aaptos laxosuberites Sollas, 1902
            - Aaptos niger Hoshino, 1981
            - Aaptos nuda Kirkpatrick, 1903
            - Aaptos papillata Keller, 1880
            - Aaptos pernucleata Carter, 1870
            - Aaptos potiguarensis Carvalho, da Silva & Pinheiro, 2013
            - Aaptos robustus Plotkin & Janussen, 2008
            - Aaptos rosacea Kelly-Borges & Bergquist, 1994
            - Aaptos simplex Lambe, 1893
            - Aaptos suberitoides Brøndsted, 1934
            - Aaptos tenta Kelly-Borges & Bergquist, 1994
            - Aaptos vannamei de Laubenfels, 1935
            - Aaptos adriatica Gray, 1867 = Aaptos aaptos Schmidt, 1864
            - Aaptos chromis de Laubenfels, 1954 = Aaptos suberitoides Brøndsted, 1934
            - Aaptos lithophaga Wiedenmayer, 1977 = Aaptos pernucleata Carter, 1870
            - Aaptos unispiculus Carter, 1880 = Eurypon unispiculum Carter, 1880

          - Slekt Tethyophaena Schmidt, 1880 = Aaptos Gray, 1867
          - Slekt Trachya Carter, 1870 = Aaptos Gray, 1867
          - Slekt Tuberella Keller, 1880 = Aaptos Gray, 1867
# Conchoecia parvidentata
Conchoecia parvidentata er en art innen slekten Conchoecia innenfor familien Halocyprididae - som igjen er den ene av to familier av underordenen Halocypridina, ordenen Halocyprida innenfor gruppen Myodocopa, en gruppe muslingkreps som er små krepsdyr.

## Taksonomisk plassering av gruppen
Taksonomien til muslingkrepsene er omstridt og inneholder vanskelig systematiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En moderne oppdatering som angis her, følger stort sett oppdelingen i Catalogue of Life:, mens detaljene, slektene og artene her følger WoRMS-databasen.

- Rekke: krepsdyr (Crustacea) - 67 000 arter Brünnich, 1772
  - Klasse muslingkreps (Ostracoda) - 4 ordener, 13 000 arter Latreille, 1802
    - Underklasse Myodocopa  Sars, 1866
      - Orden Myodocopida - 3 overfamilier, 5 familier, 228 arter Sars, 1866
      - Orden Halocyprida - 2 underordener, 3 familier, 45 slekter, 241 arter Dana, 1853
        - Underorden Cladopina
        - Underorden Halocypridina
          - Overfamilie Halocypridoidea
            - Familie Halocyprididae - 33 slekter, 194 arter Dana, 1853
            - Underfamilie Conchoeciinae G.W. Müller, 1912
              - Slekt Conchoecia
                - Conchoecia hyalophyllum Claus, 1890
                - Conchoecia indica Merrylal James, 1972
                - Conchoecia lophura G.W. Müller, 1906
                - Conchoecia macrocheira G.W. Müller, 1906
                - Conchoecia magna Claus, 1874
                - Conchoecia parvidentata G.W. Müller, 1906